[***Papirni ukras – kavez za ptice***](https://kreativneidejee.wordpress.com/2014/02/10/papirni-ukras-kavez-za-ptice/)

posted in [Dekor za kuću](https://kreativneidejee.wordpress.com/category/dekor-za-kucu/), [Od papira](https://kreativneidejee.wordpress.com/category/od-papira/)


Da li vam se ponekad desi da poželite da imate neki jedinstven ukras za vašu sobu? Ako vam je to padalo na pamet, evo jednog predloga kako da izradite ukras od papira u vidu lampi koji će izgledati unikatno.

[](https://kreativneidejee.files.wordpress.com/2014/02/kavez-za-ptice.jpg) Trebaće vam:


* različiti papiri sa dezenima i jedan beli
* konac ili tanji kanap
* traka samolepljiva sa obe strane
* okrugli plastični poklopac
* mali ekser
* makaze ili skalpel
* bušač papira (nije obavezno)

[](https://kreativneidejee.files.wordpress.com/2014/02/potrebno.jpg)

Na prethodnoj slici vam se nalazi glavni potrebni materijal.

[](https://kreativneidejee.files.wordpress.com/2014/02/kavez-za-ptice-postupak-1.jpg)

a) Počnite tako što ćete iseći tračice dužine 30cm i od 0,5-1cm širine. Uradite to makazama ili skalpelom. Za jedan kavez je potrebno 4 tračice.


[](https://kreativneidejee.files.wordpress.com/2014/02/kavez-za-ptice-postupak-2.jpg)b) Na sredini svake tračice bušačem za papir napravite rupicu, ili jednostavno ekserom probušite ako nemate bušač.

c) Na belom papiru iscrtajte onoliko ptičica koliko kaveza želite da napravite. Isecite je, a potom probušite rupicu na „leđima“.

d) Provucite konac dužine oko 30cm. Na 4cm visine iznad ptičice zavežite čvor na koncu.

e) Nanižite i tračice koje ste prethodno napravili.

f) Pričvrstite tračice ekserom.

[](https://kreativneidejee.files.wordpress.com/2014/02/kavez-za-ptice-postupak-3.jpg)

g) Oblepite plastični poklopac samolepljivom trakom.

h) Krajeve jedne tračice prilepite za ivicu poklopca, tako da budu jedna naspram druge.

i) Ravnomerno rasporedite svih 8 krajeva.

j) Namestite tračice tako da ptičica može lepo da visi unutar kaveza.

[](https://kreativneidejee.files.wordpress.com/2014/02/kavez-za-ptice-postupak-4.jpg)

k) Isecite jednu papirnu traku sa motivom širine oko 3-4cm i dovoljno dugu da obuhvati prečnik poklopca. Obmotajte isečenu traku oko ivice poklopca.

[](https://kreativneidejee.files.wordpress.com/2014/02/kavez-za-ptice-na-grani.jpg)

Napravite nekoliko kaveza za ptice i poređajte ih sve na dekorisanu granu drveta. Sada imate unikatan ukras.